জোড়া সঙ্কটে কলকাতা মেডিক্যাল কলেজ। একমাসের বেশি সময় ধরে হাসপাতালে নেই স্পিরিট। প্রায় তিন সপ্তাহ ধরে জোগান নেই জ্বরের ট্যাবলেট প্যারাসিটামল ফাইভ হানড্রেডের। হাসপাতাল কর্তৃপক্ষের দাবি, যে সংস্থার ওপর প্যারাসিটামল সরবরাহের দায়িত্ব রয়েছে, তারাই জোগান দিতে পারছে না।
 ওয়েব ডেস্ক: জোড়া সঙ্কটে কলকাতা মেডিক্যাল কলেজ। একমাসের বেশি সময় ধরে হাসপাতালে নেই স্পিরিট। প্রায় তিন সপ্তাহ ধরে জোগান নেই জ্বরের ট্যাবলেট প্যারাসিটামল ফাইভ হানড্রেডের। হাসপাতাল কর্তৃপক্ষের দাবি, যে সংস্থার ওপর প্যারাসিটামল সরবরাহের দায়িত্ব রয়েছে, তারাই জোগান দিতে পারছে না। কয়েক সপ্তাহ আগে পাঁচ লক্ষ প্যারাসিটামল ফাইভ হানড্রেডের অর্ডার দেওয়া হয় ওই সংস্থাকে। কিন্তু তারা এখনও ট্যাবলেট পাঠাতে পারেনি। সাধারণ জ্বরজ্বালা তো আছেই। ডেঙ্গি, ম্যালেরিয়া, চিকুনগুনিয়ায় আক্রান্ত হয়ে বহু রোগী হাসপাতালে ভর্তি। এমন একটা সময়ে কীভাবে পরিস্থিতির মোকাবিলা করছে মেডিক্যাল কলেজ কর্তৃপক্ষ? প্যারাসিটামল ফাইভ হানড্রেডের বদলে প্যারাসিটামল সিক্স ফিফটি ভেঙে অর্ধেক করে রোগীদের দেওয়া হচ্ছে। এভাবেই ডেঙ্গি, ম্যালেরিয়া, সাধারণ জ্বরে আক্রান্তদের চিকিত্‍সা হচ্ছে মেডিক্যালে।